**Сабақтың тақырыбы: Білімді ұрпақ-ел ертеңі. Құрмалас сөйлем . Бекіту сабағы. В1. 41 сабақ.**

Сабақтың мақсаттары:

Білімділік:

Өткенді қайталау. Лексикалық тақырыпты бекіту.

Дамытушылық: Ауызша сөйлеу дағдысын дамыту, есте сақтау қабілетін, логикалық ойлау, шығармашылық ойлауды дамыту.

Тәрбиелік: Тілге деген қызығушылықты ояту.

Бүгінгі сабақта біз «Құрмалас сөйлем» тақырыбын қайталаймыз.

1. **«Білімді ұрпақ-ел ертеңі»тақырыбы бойынша шағын шығарма жазыңыз.**
2. **Кестені толтырыңыз.**

|  |  |  |  |
| --- | --- | --- | --- |
| **Түрлері** | **Құрамы** | **Белгісі** | **Мысалдары** |
| Салалас құрмалас сөйлем | Кемінде екі жай сөйлемнен құралады | Өзара тең дәрежеде байланысады, баяндауыштары тиянақты болады. |  |
| Сабақтас құрмалас сөйлем | Кемінде екі жай сөйлемнен құралады. | Бірі екіншісіне бағынады, бірінші сөйлемнің баяндауыштары тиянақсыз болады. |  |
| Аралас құрмалас сөйлем | Кемінде үш жай сөйлемнен құралады. | Өзара салаласып та, сабақтасып та байланысады. |  |

**3. Сөйлемдердің түрлерін анықтаңыз:** Далада жауын жауды, сондықтан үйде отырмын. Мен саған айтпасам да, сен білесің. Бірлік болмай, тірлік болмас. Жабай шығып кетпегенде, ол жігіттерді тоқтатар еді. Сабақ оқымай, бес алмайсың.    
 Мыңның түсін білгенше, бірдің атын біл. Марат кешірім сұрағанын біле тұра, ол райынан қайтпады. Ахмет аяғы үсігеніне қарамастан, күндіз-түні еңбектеді. Күн жылы болғандықтан, біз серуенге шықтық, Құнанбай жайлауға көшкен соң, қалғандары да жинала бастады.